laion/Wikipedia-Exotic huggingface dataset:
ממלכת ג'מבו

ממלכת ג'מבו הייתה מתחם מסעדות ימי צף בנמל אברדין בדרומה של הונג קונג. המתחם היה אטרקציה תיירותית ידועה של העיר. במהלך 44 שנות פעולתו פקדו אותו מיליוני מבקרים. בתחילת שנות השבעים הזמין היזם המקומי וונג לו קאט (Wong Lo-kat) את בנייתה במספנה בהונג קונג של אסדת המסעדה ג'מבו (Jumbo). היא עוצבה בדמות ארמון קיסרי סיני מסורתי. ב-1971, במהלך בנייתה, פרצה בה שרפה שהביאה למותם של 34 איש וגרמה לאסדה נזק כבד. מאוחר יותר נרכשה האסדה על ידי איש העסקים סטנלי הו (אנ'). ב-1976 פתח הו במימי נמל אברדין את מתחם המסעדות ממלכת ג'מבו. הוא היה מבוסס על אסדת הג'מבו. הגישה אליה נעשתה באמצעות שני קווי מעבורת שפעלו מחופי הנמל. ב-1980 רכש הו את המסעדה הצפה טאי פאק (Tai Pak) שהחלה לפעול בהונג קונג בשנת 1952, וב-1982 את הספינה סי פאלאס (Sea Palace) וצירף את שתיהן לממלכת ג'מבו שלו. בשנת 2000 נגררה הסי פאלאס למימי נמל מנילה ופעלה שם כמסעדה צפה עד 2008. בשנת 2003 עברה ממלכת ג'מבו שיפוץ מקיף. שטח הרצפה של האסדות בממלכת ג'מבו הגיע בשיאו ל-4,200 מטר רבוע ולמסעדות שבה הייתה תכולה של עד 2,300 סועדים בו זמנית. המסעדות הגישו לאורחיהן מנות מן המטבח הקנטונזי ומנות מערביות. תיירים רבים לרבות ידוענים ביקרו בהן והיא הייתה פופולרית גם בקרב תושבי הונג קונג. לטענת בעלי המתחם ביקרו בו עם השנים יותר מ-30 מיליון איש. מאז 2013 האמירו עלויות האחזקה של המתחם והוא החל לצבור הפסדים. ב-1 במרץ 2020, מיד לאחר פרוץ מגפת הקורונה, נסגרה ממלכת ג'מבו ולא חזרה לפעול. בעליה הציע את כלי השיט שלה חינם ליזמים שירצו בהם, אך הם נחשבו ללא כלכליים ולא נמצא להם דורש. אסדת הג'מבו נגררה מנמל אברדין ב-14 ביוני 2022 ליעד בלתי ידוע. חמישה ימים לאחר מכן, במהלך שיט בתנאי מזג אוויר גרועים, הוא התהפכה וטבעה בים סין הדרומי במים שעומקם כאלף מטר. ממלכת ג'מבו הופיעה במשך השנים במספר רב של סרטי קולנוע וסדרות טלוויזיה, במשחקי מחשב וכן באנימה. מדיה וקבצים בנושא ממלכת ג'מבו בוויקישיתוף אתר האינטרנט הרשמי של ממלכת ג'מבו (באנגלית) אתר האינטרנט הרשמי של ממלכת ג'מבו (בסינית קלאסית) Laramie Mok, ‏Queen Elizabeth, Chow Yun-fat, Gong Li and Tom Cruise have all eaten at Hong Kong’s Jumbo Kingdom floating restaurants – but how much of its history do you know?, באתר South China Morning Post, ‏25 במרץ 2020 סופו של סמל: המסעדה הצפה של הונג קונג טבעה בים, באתר ynet, 21 ביוני 2022 ממלכת ג'מבו, ברשת החברתית פייסבוק ממלכת ג'מבו, ברשת החברתית אינסטגרם מקור: אתר המתחם.
אליפות אירופה בכדורגל עד גיל 19 - 2022

אליפות אירופה בכדורגל עד גיל 19 לשנת 2022 הייתה המהדורה ה-19 של אליפות אירופה בכדורגל עד גיל 19, אשר נערכת על-ידי התאחדות הכדורגל האירופית, אופ"א. הטורניר התקיים בסלובקיה בין התאריכים 18 ביוני עד ה-1 ביולי 2022. קריטריון הגיל להשתתפות שחקנים בתחרות היה תאריך לידה החל מה-1 בינואר 2003 ואילך. נבחרת אנגליה זכתה בטורניר, לאחר שניצחה בגמר את נבחרת ישראל בתוצאה 3-1 (1-1 לפני הארכה). משחקי הטורניר נערכים בחמישה אצטדיונים ברחבי סלובקיה: מנצחות הבתים וסגניותיהן מעפילות לשלב חצי הגמר של הטורניר, וכן לטורניר גביע העולם בכדורגל עד גיל 20 - 2023. כל הזמנים הם לפי שעון קיץ בישראל (UTC+2). צרפת ואיטליה העפילו לשלב חצי הגמר, וכן לטורניר גביע העולם בכדורגל עד גיל 20 - 2023. סלובקיה הודחה מהטורניר, ותשחק בפלייאוף ההעפלה לטורניר גביע העולם. כל הזמנים הם לפי שעון קיץ בישראל (UTC+2). אנגליה וישראל העפילו לשלב חצי הגמר, וכן לטורניר גביע העולם בכדורגל עד גיל 20 - 2023. אוסטריה הודחה מהטורניר, ותשחק בפלייאוף ההעפלה לטורניר גביע העולם. המנצחת במשחק בין הנבחרות שתסיימנה במקום השלישי בכל בית תעפיל לטורניר גביע העולם בכדורגל עד גיל 20 - 2023. סלובקיה העפילה לטורניר גביע העולם בכדורגל עד גיל 20 - 2023. אנגליה העפילה לגמר. ישראל העפילה לגמר. ערך מורחב – גמר אליפות אירופה בכדורגל עד גיל 19 - 2022 ארבעה שערים (שחקן אחד) צרפת לום צ'אונה שלושה שערים (שלושה שחקנים) צרפת אלן וירז'יניוס ישראל אוסקר גלוך אנגליה קרני צ'וקוואמקה שני שערים (חמישה שחקנים) אוסטריה לאופולד קוורפלד אנגליה דיין סקרלט צרפת אנז'-יואן בוני איטליה כריסטיאן וולפטו סרביה מרקו לזטיץ' שער אחד (27 שחקנים) אוסטריה יוסוף דמיר אוסטריה אדיס יאסיץ' אוסטריה לוקאס ואלנר אנגליה ליאם דלאפ אנגליה אלפי דווין אנגליה דניאל ג'ביסון אנגליה ג'ארל קוואנסה אנגליה אלכס סקוט אנגליה קאלום דויל אנגליה ארון ראמזי צרפת מרטין עאדלין צרפת טייריק ארקונט צרפת פלורן דה סילבה ישראל תאי עבד ישראל אחמד סלמן ישראל אל ים קנצפולסקי ישראל אריאל לוגסי ישראל איליי מדמון איטליה ג'וזפה אמברוסינו איטליה תומאסו בלדנצי איטליה פאביו מירטי רומניה לוקה אנדרואצ'ה רומניה אנדרי קוביש סרביה סטפן לקוביץ' סרביה פטר ראטקוב סלובקיה אדם גריגר סלובקיה סמואל קופאסק שער עצמי (1) צרפת איסק טורה (נגד ישראל) אתר האינטרנט הרשמי של האליפות
נתן בן דוד

נתן בן דוד הוא השלישי ברשימת הבנים שנולדו לדוד המלך בירושלים, לפניו שמוע (או שמעא) ושובב ואחריו שלמה. לפי ספר דברי הימים א', פרק ג', פסוק ה', ארבעתם נולדו מבת שבע. נתן מוזכר כבנו של דוד בשלושה מקומות: וְאֵ֗לֶּה שְׁמ֛וֹת הַיִּלֹּדִ֥ים ל֖וֹ בִּירֽוּשָׁלִָ֑ם שַׁמּ֣וּעַ וְשׁוֹבָ֔ב וְנָתָ֖ן וּשְׁלֹמֹֽה׃ וְיִבְחָ֥ר וֶֽאֱלִישׁ֖וּעַ וְנֶ֥פֶג וְיָפִֽיעַ׃ וֶאֱלִֽישָׁמָ֥ע וְאֶלְיָדָ֖ע וֶֽאֱלִיפָֽלֶט׃ — ספר שמואל ב', פרק ה', פסוקים י"ד–ט"ז. וְאֵ֥לֶּה נוּלְּדוּ־ל֖וֹ בִּירֽוּשָׁלָ֑יִם שִׁ֠מְעָא וְשׁוֹבָ֞ב וְנָתָ֤ן וּשְׁלֹמֹה֙ אַרְבָּעָ֔ה לְבַת־שׁ֖וּעַ בַּת־עַמִּיאֵֽל׃ וְיִבְחָ֥ר וֶאֱלִֽישָׁמָ֖ע וֶֽאֱלִיפָֽלֶט׃ וְנֹ֥גַהּ וְנֶ֖פֶג וְיָפִֽיעַ׃ וֶאֱלִֽישָׁמָ֧ע וְאֶלְיָדָ֛ע וֶֽאֱלִיפֶ֖לֶט תִּשְׁעָֽה: — ספר דברי הימים א', פרק ג', פסוקים ה'–ח'. וְאֵ֨לֶּה֙ שְׁמ֣וֹת הַיְלוּדִ֔ים אֲשֶׁ֥ר הָֽיוּ־ל֖וֹ בִּירֽוּשָׁלִָ֑ם שַׁמּ֣וּעַ וְשׁוֹבָ֔ב נָתָ֖ן וּשְׁלֹמֹֽה׃ וְיִבְחָ֥ר וֶֽאֱלִישׁ֖וּעַ וְאֶלְפָּֽלֶט׃ וְנֹ֥גַהּ וְנֶ֖פֶג וְיָפִֽיעַ׃ וֶאֱלִֽישָׁמָ֥ע וּבְעֶלְיָדָ֖ע וֶֽאֱלִיפָֽלֶט׃ — ספר דברי הימים א', פרק י"ד, פסוקים ד'–ז'. הבשורה על-פי לוקאס, מייחסת את יוסף, אביו של ישו, לנתן בן דוד בשושלת של 40 דורות שבאמצעה נמצא זרובבל בן שאלתיאל. לעומת זאת, בתחילת הבשורה על-פי מתי, השושלת פחות מ-30 דורות והשמות בה שונים לחלוטין, היא כוללת את שושלת בית דוד וזרובבל נמצא בה כנכדו של יהויכין. השערות רבות הועלו כדי לפתור את הסתירה בין המקורות. לדוד המלך נולדו ששה בנים בחברון: וילדו (וַיִּוָּֽלְד֧וּ) לְדָוִ֛ד בָּנִ֖ים בְּחֶבְר֑וֹן וַיְהִ֤י בְכוֹרוֹ֙ אַמְנ֔וֹן לַֽאֲחִינֹ֖עַם הַיִּזְרְעֵאלִֽת׃ וּמִשְׁנֵ֣הוּ כִלְאָ֔ב לאביגל (לַֽאֲבִיגַ֕יִל) אֵ֖שֶׁת נָבָ֣ל הַֽכַּרְמְלִ֑י וְהַשְּׁלִשִׁי֙ אַבְשָׁל֣וֹם בֶּֽן־מַעֲכָ֔ה בַּת־תַּלְמַ֖י מֶ֥לֶךְ גְּשֽׁוּר׃ וְהָֽרְבִיעִ֖י אֲדֹֽנִיָּ֣ה בֶן־חַגִּ֑ית וְהַֽחֲמִישִׁ֖י שְׁפַטְיָ֥ה בֶן־אֲבִיטָֽל׃ וְהַשִּׁשִּׁ֣י יִתְרְעָ֔ם לְעֶגְלָ֖ה אֵ֣שֶׁת דָּוִ֑ד אֵ֛לֶּה יֻלְּד֥וּ לְדָוִ֖ד בְּחֶבְרֽוֹן׃ — ספר שמואל ב', פרק ג', פסוקים ב'–ה'. וְאֵ֤לֶּה הָיוּ֙ בְּנֵ֣י דָוִ֔יד אֲשֶׁ֥ר נֽוֹלַד־ל֖וֹ בְּחֶבְר֑וֹן הַבְּכ֣וֹר ׀ אַמְנֹ֗ן לַֽאֲחִינֹ֨עַם֙ הַיִּזְרְעֵאלִ֔ית שֵׁנִי֙ דָּֽנִיֵּ֔אל לַֽאֲבִיגַ֖יִל הַֽכַּרְמְלִֽית׃ הַשְּׁלִשִׁי֙ לְאַבְשָׁל֣וֹם בֶּֽן־מַעֲכָ֔ה בַּת־תַּלְמַ֖י מֶ֣לֶךְ גְּשׁ֑וּר הָֽרְבִיעִ֖י אֲדֹֽנִיָּ֥ה בֶן־חַגִּֽית׃ הַֽחֲמִישִׁ֥י שְׁפַטְיָ֖ה לַֽאֲבִיטָ֑ל הַשִּׁשִּׁ֥י יִתְרְעָ֖ם לְעֶגְלָ֥ה אִשְׁתּֽוֹ׃ — ספר דברי הימים א', פרק ג', פסוקים א'–ג'. לפי הסדר ברשימות, נתן הוא הבן התשיעי של דוד. לפי הרשימה הראשונה בדברי הימים הוא בנה השלישי של בת שבע ושלמה הרביעי. בסיפור דוד ובת שבע היא יולדת בן ראשון ששמו לא מופיע ומיד לאחר מותו נכנסת להריון ויולדת את שלמה ואין אזכור לילדים אחרים בינתיים. ייתכן שנקרא נתן על שמו של נתן הנביא שהיה יועץ של בת שבע. עץ משפחה של דמויות מקראיות - מתרח ועד שלמה פרק ג' פרק א' ראו פירוט ב-en:Genealogy_of_Jesus#Explanations_for_divergence Nine Men in the Life of Bathsheba
הר אינסל

הר אינסל (באנגלית: Mount Insel) הוא הר בצפון-מזרח רכס אינסל, באזור העמקים היבשים מקמרדו, בארץ ויקטוריה שבאנטארקטיקה. הר אינסל הוא ההר הגבוה ביותר ברכס. הר אינסל נקרא על שם הרכס בו הוא ממוקם. שמו של רכס אינסל (וכן של ההר) ניתן להם על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד. משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959. שם של הרכס תאורי. הרי הרכס נראים כאיים המתנשאים מעל המישור סביבם; באנגלית המילה "אינסל" משמעה "אי".
גביע העולם בכדורגל עד גיל 20 - 2023

גביע העולם בכדורגל עד גיל 20 לשנת 2023 (באנגלית: 2023 FIFA U-20 World Cup), המכונה גם "מונדיאליטו 2023", היה הטורניר ה-23 של גביע העולם בכדורגל עד גיל 20, אשר נערך על-ידי פדרציית הכדורגל הבינלאומית, פיפ"א. התחרות התקיימה בין התאריכים 20 במאי עד 11 ביוני 2023 בארגנטינה. נבחרת אורוגוואי זכתה בתואר לאחר שגברה בגמר על נבחרת איטליה. נבחרת ישראל סיימה את האליפות במקום השלישי. בשנת 2019 הוגשו חמש הצעות לאירוח הטורניר של 2021. ב-24 באוקטובר 2019 הוכרזה אינדונזיה כזוכה במכרז האירוח. בעקבות מגפת הקורונה, לא התקיים הטורניר בשנת 2021, ולכן נדחה האירוח של אינדונזיה לתחרות של שנת 2023. סירובה של אינדונזיה, כמדינה מוסלמית פרו-פלסטינית להבטיח את ביטחונה של נבחרת ישראל, בנוסף לבקשה של ההתאחדות האינדונזית שלא לארח את הבית שבו משחקת נבחרת ישראל, וכן הפגנות המחאה המתמשכות של האינדונזים נגד השתתפותה של נבחרת ישראל בתחרות, הביאו לכך שבסופו של דבר נשללה מאינדונזיה הזכות לארח את הטורניר. לבסוף, החליטה פיפ"א שהטורניר ייערך בארגנטינה. בסך הכל, 24 נבחרות ממדינות שונות השתתפו בשלבי הבתים של הטורניר (כולל נבחרתה של ארגנטינה, המארחת). רוסיה הורחקה מהשתתפות בטורניר, עקב הפלישה הרוסית לאוקראינה שהחלה כשנה לפני כן. זהו הטורניר הראשון בכדורגל עד גיל 20 שהעפילו אליו הנבחרת של הרפובליקה הדומיניקנית וישראל. הגרלת שלב הבתים הייתה אמורה להתקיים ב־31 במרץ 2023, אולם בעקבות בעיות בנוגע להשתתפות נבחרת ישראל, ההגרלה נדחתה ל־21 באפריל. 24 הנבחרות חולקו ל־4 קבוצות כאשר מכל קבוצה הוגרלה נבחרת אחת לאחד הבתים. סה"כ היו 6 בתים עם 4 נבחרות כאשר מקומות ראשון ושני העפילו לשלב שמינית הגמר יחד עם 4 הנבחרות הטובות ביותר מהמקום השלישי. ההגרלה החלה מקבוצה 1. המארחת (ארגנטינה) שובצה לבית א' ולאחר מכן שאר הנבחרות שובצו בשאר הבתים. לאחר מכן הוגרלו קבוצה 2, 3 ולבסוף 4. כאשר שתי נבחרות מאותה התאחדות לא יכלו להיות באותו הבית. שתי הקבוצות המובילות בכל בית וארבע הקבוצות הטובות ביותר שסיימו במקום השלישי העפילו לסיבוב ה-16. שעות המשחקים לפי שעון ישראל (UTC+3) שוברי שוויון דירוג הנבחרות בתוך הבתים ייקבע לפי שוברי השוויון הבאים: נקודות בכל משחקי הבית (3 נקודות לניצחון, 1 נקודה לתיקו) הפרש שערים בכל משחקי הבית שערי זכות בכל משחקי הבית נקודות במשחקים בין הנבחרות הפרש שערים במשחקים בין הנבחרות שערי זכות במשחקים בין הנבחרות נקודות משחק הוגן בכל משחקי הבית (ניכוי יחיד לשחקן בודד במשחק בודד): כרטיס צהוב: 1– נקודות כרטיס אדום עקיף (צהוב שני): 3– נקודות כרטיס אדום ישיר: 4– נקודות כרטיס צהוב + אדום ישיר: 5– נקודות הגרלה הוגנת הערה: התאריכים הם לפי שעון מקומי. ערך מורחב – גמר גביע העולם בכדורגל עד גיל 20 - 2023 מדיה וקבצים בנושא גביע העולם בכדורגל עד גיל 20 - 2023 בוויקישיתוף Five expressions of interest received for hosting FIFA U-20 World Cup 2021, באתר הרשמי של פיפ"א, 23 במאי 2019 (באנגלית) FIFA Council unanimously appoints China PR as hosts of new Club World Cup in 2021, באתר הרשמי של פיפ"א, 24 באוקטובר 2019 (באנגלית) פיפ"א ביטלה את אירוח מונדיאל _וידוא=2023-03-29 הודעת פיפ"א על העברת התחרות לארגנטינה באינדונזיה הבהירו: "נבחרת ישראל תתקבל בברכה לאליפות העולם", באתר וואלה, 29 ביוני 2022 "We Will Always Stand by Palestinians: Indonesia". Jakarta Globe. 24 בדצמבר 2021. נבדק ב-26 ביוני 2022. {{cite web}}: (עזרה) "Israeli national team can visit Indonesia for U-20 World Cup". Antara News Agency. 27 ביוני 2022. נבדק ב-27 ביוני 2022. {{cite web}}: (עזרה) הודעה על דחיית הגרלה, באתר AP
Э

אֶה (יודעה ברוסית גם כאֶה הפוכה) היא אות באלפבית הקירילי אשר למרות היותה חלק מהאלפבית הרשמי, האות משמשת ב-5 שפות בלבד: רוסית, בלארוסית, טובאנית, טג'יקית ומונגולית. בשפות אלו, האות מייצגת תנועה קדמית, חצי-פתוחה, בלתי-מעוגלת /ɛ/, בדומה לאות E הלטינית, בעוד שבשאר השפות הסלאביות, תנועה זאת מיוצגת על ידי האות Е הקירילית. לאות ישנה גם גרסה הפוכה (Є), אשר מייצגת בשאר השפות הסלאביות כהגיית יֶה, בעוד שבשפות המשמשות את האות Э, הגייה זאת מיוצגת על ידי האות Е הקירילית. מדיה וקבצים בנושא Э בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
אולגה פוגודינה

אולגה פוגודינה (ברוסית: О́льга Станисла́вовна Пого́дина; נולדה ב-21 בספטמבר 1976) היא שחקנית ומפיקה רוסייה, זוכת פרס "נשר הזהב" בשנת 2016. בשנת 2017 הוענק לה תואר אמן העם של הפדרציה הרוסית. אולגה פוגודינה נולדה במוסקבה למשפחת שחקנית ומהנדס. היא הייתה ילדה חולנית ולכן אמא שלה עזבה את הקריירה וטיפלה בה. בגיל 16 היא החליטה ללכת ללמוד משחק והתקבלה למכון לתיאטרון על שם שצ'וקין במוסקבה. לאחר סיום הלימודים בשנת 1997 פוגודינה החלה לשחק בתיאטרון במוסקבה. על עבודתה בהצגה "טרטיף" היא הייתה מעומדת לקבלת פרס. בשנת 2001 פוגודינה לראשונה שיחקה בסרט. מאז היא שיחקה במעל ל-80 סרטים וסדרות טלוויזיה. בשנת 2006 פוגודינה הייתה מנחה בטלוויזיה. החל משנת 2008 היא עוסקת גם בהפקת סרטים תוך שיתוף פעולה עם אלכסיי פימאנוב. בשנת 2009 היא הייתה מועמדת לקבלת פרס TEFI. בשנת 2015 סדרה בה פוגודינה שיחקה תפקיד ראשי זכתה בפרס בפסטיבל לקולנוע. בשנת 2017 היא קיבלה פרס "נשר הזב" על משחקה בסדרת טלוויזיה "מרגריטה נזרובה" בה היא שיחקה בתפקיד הראשי וגם הפיקה אותה ביחד עם בעלה. באותה שנה הוענק לה תואר אמן העם של הפדרציה הרוסית. בשנת 2018 היא שיחקה בסרט "בלתי מובס" שהופק על ידה ביחד עם בעלה. בשנת 2019 הם הפיקו סדרה "אגדת פרארי" בה פוגודינה שיחקה תפקיד הראשי. אולגה פוגודינה תחתנה בשנת 2007 אך התגרשה לאחר זמן קצר. בשנת 2013 היא התחתנה עם אלכסיי פימאנוב, במאי, עיתונאי ומפיק. הזוג הקים חברה "ОДА ФИЛЬМ ПРОДАКШН" שעוסקת בהפקת סרטים וסדרות טלוויזיה. מדיה וקבצים בנושא אולגה פוגודינה בוויקישיתוף אולגה פוגודינה, ברשת החברתית אינסטגרם אולגה פוגודינה, במסד הנתונים הקולנועיים IMDb (באנגלית) אולגה פוגודינה, במסד הנתונים הקולנועיים KinoPoisk (ברוסית) אולגה פוגודינה, באתר Discogs (באנגלית) אולגה פוגודינה על ילדותה ותחילת הקריירה
Я

יַא היא האות האחרונה באלפבית הקירילי. צורתה דמות ראי של R לטינית גדולה, וצלילה כשל הגיית י' עיצורית עם הגיית קמץ או פתח (בשפות הסלאביות-מזרחיות משמעותה "אני"). זוהי אחת מחמש האותיות המוקדשות לציון צליל י' עם תנועה (ארבע האחרות הן Ї ,Ё ,Е ו-Ю). האות Я נוצרה כתחליף לאות יוּס מהאלפבית הקירילי המוקדם, לאחר שהשימוש בה בכל שבע צורותיה הופסק בכל השפות הסלאביות עד סוף המאה ה-18. מדיה וקבצים בנושא Я בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
תיכון הלבבות השבורים (סדרת טלוויזיה, 2022)

תיכון הלבבות השבורים היא סדרת דרמה אוסטרלית, שנוצרה עבור נטפליקס, על ידי האנה קרול צ'פמן. זהו רימייק לסדרה משנת 1994, שהוקרנה לראשונה בערוץ 10 האוסטרלי. העונה הראשונה מורכבת מ־8 פרקים. בעונה הראשונה, מפה על קיר אחד מחדרי בית הספר חושפת את כל הזוגות הסודיים בתיכון "הארטלי" ומחוללת סערה. אמרי (עיישה מדון), הנערה שאחראית על ציור המפה, סובלת מחרם חברתי. היא נאלצת להתמודד עם תוצאות מעשיה. בעונה השנייה, לצד הבחירות לקפטן בית הספר יצור מסתורי המכונה "bird psycho" מניח ציפור מתה על תיק עם שמה של אמרי ובפתח ביתה, וממשיך להטרידה לאחר מכך. חברתה של אמרי, קוויני (קלואי היידן), עוזרת לה למצוא את זהותו. עיישה מדון בתפקיד אמרי, ילדה חצופה ממעמד הפועלים הלומדת בתיכון הארטלי. ג'יימס מג'וס בתפקיד דארן, סטודנט.ית קווירי ולא בינארי כהה עור שמתיידד.ת עם אמרי במהלך הפרקים הראשונים . כאשר יתר הסדרה דארן קוויני ואמרי הופכים לחבורה, בעונה השנייה קאש והארפר מצטרפים לחבורה קלואי היידן בתור קוויני, החברה הכי טובה של דארן שהיא אוטיסטית ולסבית. אשר יסבינצ'ק בתפקיד הארפר, נערה פאנקיסטית שהייתה חברתה הטובה ביותר של אמרי אך מסיבה לא ברורה חותכת את הקשר עם אמרי. במהלך העונה הראשונה מתגלה מצבה המשפחתי כאשר את מצבה הנפשי מגלים רק בפרק האחרון לעונה זו תומאס וד'רול בתפקיד מלאקאי, שחקן כדורסל אָבּוֹרִיגִ'ינִי תלמיד חדש בתיכון. נמצא בזוגיות עם אמרי שבא והולכת, בעונה השנייה מתברר כביסקסואל ויל מקדונלד בתור קאש סוחר סמים ונהג משלוחי מזון, מאוהב בדארן כבר תקופה ארוכה והומוסקסואל בארון. ג'ושוע יוסטון בתור דאסטי, מושא אהבתה של אמרי, מוזיקאי ובזוגיות עם הארפר כמעט כל העונה הראשונה. ג'מה צ'ואה-טראן בתור סשה, לסבית סינית-אוסטרלית וסטודנטית א-בינארית. ברין צ'פמן-פאריש בתור ספיידר, ליצן הכיתה. שרי-לי ווטסון בתפקיד מיסי, סטודנטית ממוצא אָבּוֹרִיגִ'ינִי קשוחה שניהלה יחסים עם סשה. סם רכנר בתפקיד ראוואן קלאהן (עונה 2), תלמיד חדש מדאבו, ביסקסואל רגיש אך בעל התפרצויות זעם אשר מושפעות מעברו המצולק ברודי טאונסנד בתור אנט, סטודנט חביב אך עושה דברים מטופשים מבלי לחשוב. צ'יקה איקוגווה בתור ג'וג'ו אובה, מורה לספרות אנגלית בנוסף מורה בתוכנית "חרמנים" בתיכון הארטלי. רייצ'ל האוס בתור וודסי, מנהלת בית הספר. אתר האינטרנט הרשמי של תיכון הלבבות השבורים (בשפות מרובות) "תיכון הלבבות השבורים", במסד הנתונים הקולנועיים IMDb (באנגלית) "תיכון הלבבות השבורים", באתר נטפליקס "תיכון הלבבות השבורים", באתר Rotten Tomatoes (באנגלית) "תיכון הלבבות השבורים", באתר Metacritic (באנגלית) "תיכון הלבבות השבורים", במסד הנתונים הקולנועיים KinoPoisk (ברוסית) Ma, Wenlei (23 בנובמבר 2021). "Heartbreak High 2022: Netflix reveals cast, characters and story for reboot". News.com.au. נבדק ב-25 בנובמבר 2021. {{cite web}}: (עזרה) "Cast revealed for Netflix's 'Heartbreak High'". 21 בנובמבר 2021. {{cite web}}: (עזרה) "'Heartbreak High' Netflix Reboot: The Cast, Plot & Release Date Revealed". "Meet the Cast of Netflix's Heartbreak High". "Heartbreak High remake with autistic lead role". 22 בנובמבר 2021. {{cite web}}: (עזרה) "Heartbreak High reboot to feature First Nations characters". 24 בנובמבר 2021. {{cite web}}: (עזרה)
סרחי אנריץ'

סרחי אנריץ' (בספרדית: Sergi Enrich; בקטלונית מזרחית מבטאים:סרז'י אנריק) נולד ב-26 בפברואר 1990) הוא כדורגלן ספרדי המשחק בעמדת החלוץ. סרחי אנריץ' נולד באי מנורקה שבספרד. הוא התחיל להתאמן במועדון הנוער של מיורקה ובשנת 2010 רשם את הופעת הבכורה שלו בליגת העל. רוב משחקי העונה הוא שיחק בקבוצת המילואים של המועדון בליגה השלישית בחשיבותה בספרד. בהמשך אנריץ' שיחק בהשאלה בקבוצות הליגה הספרדית השנייה בכדורגל. בקיץ 2013 הוא חתם בנומנסיה מאותה ליגה. בנובמבר הוא זכה בתואר "כדורגלן החודש של הליגה". ב-12 ביולי 2015 חתם אנריץ' באייבר מהליגה הבכירה. הוא שיחק באייבר מספר עונות והיה ורשם במדיה 187 משחקים. בהיותו באייבר הואשם אנריץ' בהפצת קלטת לוהטת יחד עם אנטוניו לונה ואדי סילבסטרה פסקל ישראפילוב מאותה הקבוצה. בשנת 2021 הוא נשפט לשנתיים מאסר שנדחה לאור העדר הרשעות קודמות. בשנת 2021 בעקבות פסקה בחוזה שאיפשרה לו לעזוב את הקבוצה המידה והיא תרד ליגה, אנריץ' החליט לעזוב את הקבוצה. הוא היה קרוב לחתום בשאלקה 04, אך בעקבות ההרשעה לא נחתם החוזה. בספטמבר 2021 הוא חתם ב"פונפרדינו" מליגת משנה הספרדית עד סוף העונה. בקיץ 2022 הוא עבר לריאל אוביידו. בשנים 2008–2009 אנריץ' רשם 4 הופעות בנבחרת הנוער של ספרד. מדיה וקבצים בנושא סרחי אנריץ' בוויקישיתוף סרחי אנריץ', באתר Transfermarkt סרחי אנריץ', באתר Fussballdaten.de (בגרמנית) סרחי אנריץ', באתר Soccerway סרחי אנריץ', באתר BDFutbol סרחי אנריץ', באתר WorldFootball.net סרחי אנריץ', באתר FootballDatabase.eu הכרעת בית המשפט
מגנוסון

האם התכוונתם ל... בנו מגנוסון – כדורגלן שוודי וורן מגנוסון – פוליטיקאי ומשפטן אמריקאי מאטס מגנוסון – כדורגלן שוודי מגנוסן
סטויאן גאנב

סטויאן דימיטרוב גאנֶב (בבולגרית: Стоян Димитров Ганев‏; 23 ביולי 1955, פאזארג'יק, הרפובליקה העממית של בולגריה - 1 ביולי 2013, גריניץ' (אנ'), קונטיקט, ארצות הברית) היה פוליטיקאי, משפטן ודיפלומט בולגרי, אשר בין השנים 1991–1992 כיהן כשר החוץ וסגן ראש ממשלת בולגריה בממשלתו של פיליפ דימיטרוב. בין 1992–1993 כיהן כנשיא העצרת הכללית של האומות המאוחדות. סטויאן גאנב נולד בפאזארג'יק. סיים תואר ראשון במשפטים באוניברסיטת סופיה ותואר שני באוניברסיטת מוסקבה תוך שהוא מתמחה במשפט חוקתי. בין השנים 1985–1989 הועסק כמרצה למשפט חוקתי באוניברסיטת סופיה. עוד הרצה על יחסים בינלאומיים מטעם קרן קונראד אדנאואר. גאנב נודע כמתנגד בולט לשלטון הקומוניסטי בבולגריה. לאחר סתיו העמים ונפילתו של טודור ז'יבקוב, נמנה עם מקימי מפלגת איחוד הכוחות הדמוקרטיים. בנובמבר 1991, עם הקמת ממשלתו של פיליפ דימיטרוב מונה לסגן ראש הממשלה ושר החוץ. בין השנים 1992–1993 כיהן כנשיא העצרת הכללית של האומות המאוחדות. עם סיום כהונתו המשיך גאנב להתגורר בארצות הברית. ביולי 2001 עם מינויו של סימאון סקסקובורגותסקי לראש ממשלה, מונה גאנב לראש לשכתו וכיהן בתפקיד עד מרץ 2002. בהמשך, שב לארצות הברית וכיהן כמרצה למשפטים באוניברסיטת ניו יורק ובאוניברסיטת בריג'פורט (אנ') בקונטיקט. סטויאן גאנב נפטר ב-2013 מדימום מוחי לאחר מחלה ממושכת. מנהיגי בולגריה, באתר zarate.eu (באנגלית). Bulgaria’s former foreign minister Stoyan Ganev dies at 57, באתר sofiaglobe.com (באנגלית).
פריז (כדורסל)

פריז כדורסל (בצרפתית: Paris Basketball) הוא מועדון כדורסל צרפתי מפריז, בירת המדינה, המשחק בליגת העל הצרפתית וביורוליג. המועדון התחיל כפרויקט להביא מועדון כדורסל גדול לעיר פריז, בראשותו של דייוויד קאהן, לשעבר מנהל מינסוטה טימברוולבס מה-NBA. ביולי 2018 הוכרז על הקמת המועדון, והוצהר ששאיפותיו הן להעמיד קבוצה ביורוליג, הליגה האירופית הבכירה, עד 2022. כמו כן הוכרז שהאולם הביתי העתידי של הקבוצה יהיה אדידס ארנה, שנבנה לאולימפיאדת פריז (2024). הקבוצה העפילה מיד עם הקמתה ל-LNB Pro B, הליגה השנייה, לאחר שרכשה את הרישיון של יר-טולון, ושיחקה את משחקי הבית שלה בהאל ז'ורז' קרפנטייה עד סיום בניית האולם החדש. בעונת 2020/21 סיימה פריז במקום השני בליגת המשנה ועלתה לליגת העל הצרפתית. הקבוצה נבחרה לשחק בעונת 2022/2023 ביורוקאפ, המפעל המשני של יורוליג בסקטבול, והודחה בחצי הגמר על ידי האלופה בסופו של דבר גראן קנריה. באותה עונה היא סיימה במקום התשיעי בליגה ולא העפילה לפלייאוף. לפני עונת 2023/2024 החתימה הקבוצה מספר שחקנים מטלקום בון, שזכתה בליגת האלופות בכדורסל בעונה שעברה, ביניהם ה-MVP טי ג'יי שורטס והמאמן תומאס איסלו. ב-18 בפברואר 2024 זכתה בגביע הליגה הצרפתית בכדורסל, התואר הראשון בתולדותיה, לאחר ניצחון 90–85 על נאנטר, וב-12 באפריל זכתה ביורוקאפ לאחר שגברה 2–0 בסדרת הגמר על JL בורק וסיימה את העונה עם הפסד בודד. הקבוצה גם העפילה לגמר הליגה הצרפתית, אך הפסידה 1–3 למונקו בסדרת הגמר. תוניסיה מייקל רול יורוקאפ זכייה (1): 2023/2024 אליפות צרפת בכדורסל סגנות (1): 2023/24 גביע הליגה הצרפתית בכדורסל זכייה (1): 2024 הליגה הלאומית הצרפתית השנייה בכדורסל סגנות (1): 2020/21 אתר האינטרנט הרשמי של פריז (בצרפתית) פריז, ברשת החברתית אקס (טוויטר) פריז, ברשת החברתית אינסטגרם אבי סגל, האורות נדלקים: פריז בדרך הבטוחה ליורוליג, באתר ישראל היום, 8 בנובמבר 2023 "Le projet du Paris Basketball dévoilé" [פרויקט הכדורסל של פריז נחשף]. Sport 365 (בצרפתית). 12 ביולי 2018. נבדק ב-2024-02-19. {{cite news}}: (עזרה) "C'est désormais officiel, le HTV repartira en cinquième division" [עכשיו זה רשמי, HTV תחזור לליגה החמישית]. nice-matin (בצרפתית). 5 ביולי 2018. {{cite web}}: (עזרה) "le Paris Basketball officiellement promu en Jeep Elite". לה פיגארו (בצרפתית). נבדק ב-2024-02-19. אהרל'ה ויסברג‏, הפועל תל אביב תשתתף ביורוקאפ, ולנסיה ופרטיזן בלגרד ביורוליג, באתר וואלה, 16 ביוני 2022 אבי סגל, לוקח את הכישרון לצרפת: טי.ג'יי שורטס סיכם בפריז באסקט, באתר ישראל היום, 3 ביולי 2023 ריאל מדריד הניפה גביע עם ניצחון בקלאסיקו, אולימפיאקוס זכתה ביוון, באתר וואלה, 18 בפברואר 2024 פריז בסקטבול זכתה ביורוקאפ והשיגה את הכרטיס ליורוליג, באתר וואלה, 12 באפריל 2024
FMP בלגרד

מועדון כדורסל FMP (בסרבית: Кошаркашки клуб ФMП) המכונה בדרך כלל KK FMP, הוא מועדון כדורסל סרבי מבלגרד המשחק בליגת העל הסרבית, הליגה האדריאטית וליגת האלופות בכדורסל. המועדון נוסד בנובי סאד בשנת 1970 בשם ק.ק. רדניצ'קי (KK Radnički), ולאחר מכן עבר לבלגרד. המועדון מחשיב את עצמו כיורש של מועדון FMP ז'לזניק בלגרד המקורי, שהתמזג עם הכוכב האדום בלגרד ב-2011. המועדון הוקם בשנת 1970 בשם KK Radnički בנובי סאד. המועדון עלה לליגה הסרבית הראשונה ב-2007 ושיחק בה בשתי העונות האחרונות של המועדון בנובי סאד (2007/08 ו-2008/09). בשנת 2009 עברה הקבוצה לבלגרד ושינתה את שמה לק.ק. רדניצ'קי באסקט על מנת להבדיל בינה לבין רדניצ'קי בלגרד. שנתיים לאחר מכן שינה המועדון את שמו לק.ק. רדניצ'קי FMP. בעונת 2016/2017 ערכה FMP את הופעת הבכורה שלה בליגה האדריאטית וסיימה במקום התשיעי. הפאוור פורוורד ג'ונה בולדן זכה בתואר הטופ פרוספקט לאחר שהעמיד ממוצעים של 12.9 נקודות ו-7.2 ריבאונדים למשחק בעונתו הראשונה בליגה. בדצמבר 2020 הפך המועדון לבעל מניות של איגוד הכדורסל האדריאטי, בעקבות העברת מניות ממטאלאץ ולייבו. ביוני 2022 הוגרלה FMP לשלב המוקדמות של ליגת האלופות בכדורסל לעונת 2022/2023, אך הפסידה בגמר המוקדמות לבאקן ברס. הקבוצה ויתרה על ההשתתפות ביורופקאפ ובעונת 2023/2024 ניסתה שוב להעפיל לליגת האלופות אך הודחה בידי פלקנסטרו וארזה בסיבוב המוקדמות הראשון. בעונת 2024/2025 העפילה FMP לראשונה לשלב הבתים של המפעל, בו הוגרלה לבית ח'.. אתר האינטרנט הרשמי של FMP בלגרד (בסרבית) FMP בלגרד, ברשת החברתית פייסבוק FMP בלגרד, ברשת החברתית אקס (טוויטר) FMP בלגרד, ברשת החברתית אינסטגרם RTV saznaje: "Radnički invest inžinjering" napušta Novi Sad, RTV, ‏6 באוקטובר 2009 (בסרבית) 2016/17 Top Prospect: Jonah Bolden, הליגה האדריאטית, ‏15 במרץ 2017 Zvanično: FMP dobio vlasnički udeo u ABA ligi, Mozzart Sport פרופיל, באתר הליגה האדריאטית